钦定古今图书集成/明伦汇编/人事典/第012卷 > 兼明书 > 《目箴》唐·皮日休
## 钦定古今图书集成/明伦汇编/人事典/第012卷 > 兼明书 > 《目箴》唐·皮日休

愧尔了焉，为吾所视。高睹古人，有如邻里。勿分秋毫，
分于邦理。勿视邦禄，视于人纪。惟《书》有色，艳于西子。
惟文有华，秀于百卉。见彼之倨，污甚涂害。见彼之贤，
绵甚葛藟。勿顾厉阶，紊吾大志。勿窥怨府，损吾高义。
入吾明者，何人而已？古之忠臣，古之孝子。上立大业，
中光信史。苟不若是，蚳蝝之类。